
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αρι8. 2324,12/4/89 - (1) 


Κύρωση Συλλογικής Σύμβασης Εργασίας Πληρωμάτων Ναυογοσω- 

στικών, 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 5 του Α.Ν. 3276/44 «περί Συλλογικών 
Συμβάσεων εν τη ναυτική εργασία» όπως έχει τροποποιηθεί και ισχύει 
σήμερα. 

2. Το αριθ. 85/11.4.89 έγγραφο της· Πανελλήνιας Ένωσης Πλη¬ 
ρωμάτων Ρυμουλκών και Ναυαγοσωστικών με το οποίο υποβλήθηκε 
για κύρωση η από 10.4.89 Συλλογική Σύμβαση Εργασίας και Αμοι¬ 
βών Πληρωμάτων Ναυαγοσωστικών, αποφασίζουμε: 

1. Την κύρωση της Συλλογικής Σύμβασης Εργασίοις Πληρωμάτων 
Ναυαγοσωστικών, το κείμενο της οποίας υπογράφηκε την 10.4.89 από 
τους νόμιμους εκπροσώπους της Ένωσης Πλοιοκτητών ρυμουλκών και 
Ναυογοσωστικών και της Πανελλήνια Ένωσης Πληρωμάτων Ρυμουλ¬ 
κών και Ναυογοσωστικών. 

2. Η ισχύς της Συλλογικής Σύμβασης η οποία κυρώνεται με την από¬ 
φαση αυτή αρχίζει από την 1η Ιανουάριου 1989 και λήγει την 31η Δε¬ 
κεμβρίου 1989 ανανεούμενη για ένα ακόμη έτος, αν δεν καταγγελθεί 
στο μεταξύ από κάποιο από τα συμβαλλόμενα μέρη. 

3. Η παρούσα, με το κείμενο της κυρούμενης συλλογικής Σύμβασης, 
να δημισιευθούν στην Εφημερίδα της-Κυβερνήσεως. 

Πειραιάς, 18 Απριλίου 1989 

Ο ΥΠΟΥΡΓΟΣ 

ΑΝΤΟΝΗΣ ΝΤΈΙΝΓΠΔΑΚΗΣ 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
ΠΛΗΡΩΜΑΤΩΝ ΝΑΥΓΟΣΩΣΤΙΚΩΝ 
Εν Πειραιεί σήμερα την ΤΟ Απριλίου 1989, οι παρακάτω αναφερό- 
μενοι: 1) Ν.Α. ΤΣΑΒΛΙΡΗΣ και ΛΟΥΚΑΣ I. ΜΑΤΣΑΣ Πρόεδρος και 
Γενικός Γραμματέας αντίστοιχον;, της Ενώσεως Πλοιοκτητών ρυμουλ¬ 
κών και Ναυογοσωστικών και 2) ΣΙΙΥΡΟΣ ΚΑΤΣΑΚΟΣ και ΜΙ¬ 
ΧΑΗΛ ΜΟΝΙΟΥΔΗΣ, Πρόεδρος και Γενικός Γραμματέας, νόμιμοι εκ¬ 
πρόσωποι του εδρεύοντος στον Πειραιά Επαγγελματικού Ναυτεργατι- 
κού Σωματείου «ΠΑΝΕΛΛΗΝΙΟΣ ΕΝΩΣΙΣ ΠΛΗΡΩΜΑΤΩΝ ΡΥ¬ 
ΜΟΥΛΚΩΝ ΚΑΙ ΝΑΥΟΓΟΣΩΣΤΙΚΩΝ», ειδικά προς τούτο άπαντες 
(εξουσιοδοτημένοι, συνεφώνησαν τα ακόλουθοι, ως προς τους όρους και 
τις αμοιβές των πληρωμάτων των Ναυογοσωστικών: 


Άρθρον Ιον 

Ειδικότητα και Μισθολόγιον 

α) Το Μισθολόγιο των Πληρωμάτων των Ναυογοσωστικών καθορί¬ 


ζεται κατά μήνα ως κατωτέρω κατά ειδικότητα: 

1) Πλοίαρχος Δρχ. 143.857 

2) Κυβερνήτης ή Υποπλοίαρχος Δρχ. 122.353 

3) Ανθυποπλοίαρχος Δρχ. 115.111 

4) Α’ Μηχανικός Δρχ. 139.868 

5) Β' Μηχανικός Δρχ. 122.353 

6) Γ' Μηχανικός Δρχ. 115.111 

7) Αξιωματικός Ασυρμάτου Α' Τάξεως Δρχ, 122.353 

8) Ηλεκτρολόγος Δρχ. 102.623 

9) Βοηθός Ηλεκτρολόγου Δρχ. 74.019 

10) Ναύκληρος Δρχ. 81.263 

11) Ναύτης Δρχ. 74.019 

12) Μηχανοδηγός Α' Δρχ. 81263 

13) Λιπαντής ή Μηχανοδηγός Β' Δρχ. 74.978 

14) Μάγειρος Δρχ. 85540 

15) Βοηθός Μαγείρου (αδειούχος) Δρχ. 60.925 

16) θαλαμηπόλος Δρχ. 81.263 

17) Βοηθός θαλαμηπόλου (αδειούχος) Δρχ. 60.925 

18) Δύτης Δρχ. , 85.540 

19) Δόκιμος Πλοίαρχος - Δόκιμος Μηχανικός 
Ναυτόπαις - Βοηθός θαλαμηπόλου 

(χωρίς άδεια) Δρχ. 47.912 


β) Ο ναυτκός δικαιούται, αν το επιθυμεί, να λάβει στην Ελλάδα τις 
πάσης φύσεως αποδοχές του από την Εφοπλιστική επιχείρηση, σε δραχ¬ 
μές, με εκχώρηση προς αυτόν αντιστοίχου συναλλάγματος, υπολογιζό¬ 
μενο με την επίσημη τιμή αγοράς από την Τράπεζα της Ελλάδος. 

Διατηρούνται επίσης παράλληλα όλες οι υφιστάμενες μέχρι σήμερα 
συναλλαγματικές διευκολύνσεις υπέρ του ναυτικού εκ μέρους της Πολι- 
τείας. 

γ) Το ημερομίσθιο για τον υπολογισμό της άδειας καθώς και για 
κάθε άλλη περίπτωση που προβλέπεται απ’ την παρούσα Σύμβαση κα¬ 
θορίζεται στο 1/25 του βασικού μισθού. 

Άρθρον 2 συ 
Επιδόματα 

Τα πληρώματα των Ναυογοσωστικών δικαιούνται επιδόματος κατά 
μήνα, ως κατωτέρω: 

1) Πρόσθετο επίδομα εκ ποσοστού 5% επί των βασικών μισθών για 
όλο το πλήρωμα, γενικά. 

2) Επίδομα πολυετούς προϋπηρεσίας εκ ποσοστού 5 % επι των βασι¬ 
κών μισθών για κάθε τριετία προϋπηρεσίας σε ναυογοσωστικά και Ρυ¬ 
μουλκά και μέχρι πέντε (5) τριετίες, για όλο το πλήρωμα γενικά. 

3) Επίδομα ακρίβειας κόστους ζωής εκ δραχμών δύο χιλιάδων εκα¬ 
τόν ογδόντα τέσσαρες (2.184) το μήνα και μόνο για το κατώτερο πλή¬ 
ρωμα. 

4) Επίδομα φθοράς ιματισμού εκ δραχμών δύο χιλιάδων εκατόν 
ογδόντα τέσσαρες (2.184) δρχ. το μήνα και μόνο για το κατώτερο πλή¬ 
ρωμα. 

5) Ειδικά εις τον Πλοίαρχον και Α' Μηχανικόν, εκτός όλων των αλ- 

λων αμοιβών που προβλέπονται για όλο το πλήρωμα από την παρούσα 
Συλλογική Σύμβαση, χορηγείται επιπλέον και επίδομα θέσεους εκ δραμ- 
χών εννέα χιλιάδες εκατό είκοσι επτά (9.127) δρχ. το μήνα. 

6) Ειδικό επίδομα εκ χιλίων (1000) δρχ. σε όλα τα μέλη του πληρώ¬ 
ματος. 

Τ’ ανωτέρω επιδόματα, πλην του ιματισμού και ειδικού επιδόματος, 
θα υπολογίζονται και στα δώρα, άδειες, ασθένεια ή ατύχημα. 

'Αρθρον 3 ον 
Όροι Εργασίας 

1) Προσωπικό καταστρώματος και Μηχανοστασίου εν πλώ: 

α) Οι ώρες εργασίας του προσωπικού καταστρώματος και Μηχανο¬ 
στασίου εν πλώ ορίζεται σε 40 την εβδομάδα, ήτοι 8 ώρες την ημέρα 
από Δευτέρας μέχρι Παρασκευής, του Σαββάτου και της Κυριακής θε¬ 
ωρουμένων ως ημερών αργίας. 

β) Εάν ληφθεί υπόψη ότι η εργασία εν πλώ πρέπει να εκτελείται όλες 
τις ημέρες της εβδομάδος και καθ’ όλο το 24ωρο, οι άνδρες των βαρ¬ 
διών είναι υποχρεωμένοι να εκτελούν τις βάρδιες κατά Σάββατο και Κυ¬ 
ριακή επί 8ωρο αμΐκβόμενοι δια απλής υπερωριακής αμοιβής κατά το 
Σάββατο και ιδιαίτερη αμοιβή για το 8ωρο της Κυριακής που ορίζεται 
στο άρθρο 5 της παρούσης. 

2) Προσωπικό καταστρώματος και Μηχανοστασίου στο λιμάνι: 

α) Στο λιμάνι οι βάρδιες μπορούν να διατηρηθούν αν ο πλοίαρχος κρί¬ 
νει τούτο αναγκαίο. Στην περίπτωση αυτή η εργασία του πληρώματος 
διέπεται από τους όρους της εν πλώ εργασίας. 

β) Όταν οι βάρδιες διαλυθούν, οι ώρες εργασίας ορίζονται σε 8 κάθε 
μέρα απο Δευτέρας μέχρι Παρασκευής, του Σαββάτου και της Κυρια¬ 
κής θεωρουμένων πάντοτε ως αργιών, και κατανέμωνται υπό του 
Πλοιάρχου μεταξύ των ωρών 0.800 έως 17.00. 

γ) Στην περίπτωση που μετά την διάλυση των βαρδιών διατηρούνται 
αυτές για την βάρδια του Μηχανοστασίου, καταβάλλονται εις τους υπη- 
ρετούντες στις βάρδιες υπερωρίες για όσες ώρες εργασθούν πέραν του 
8ώρου και υπερωρία για όλες τις ώρες του Σαββάτου. 

δ) Οι ώρες εργασίας του Ναυκλήρου στο λιμάνι, εάν έχουν διαλυθεί οι 
βάρδιες, ορίζονται από 06.00 έως 18.00 θα καταβάλλονται δε εις αυ¬ 
τόν 3 ώρες υπερωρίες από Δευτέρας μέχρι Παρασκευής και 8 κατά 
Σάββατο και την Κυριακή. 

ε) Οι ώρες εργασίας των Νυκτοφυλάκων είναι 12 συνεχείς από 
18..00 έως 6.00. Δια τις επί πλέον του κανονικού ωραρίου ώρες θα κα¬ 
ταβάλλεται υπερωρία 4 ωρών την ημέρα από Δευτέρας μέχρι Παρα¬ 
σκευής, 12 ώρες το Σάββατο και 6 ώρες την Κυριακή. 

3) Προσωπικό Γενικών Υπηρεσιών εν πλώ και στο λιμάνι: 

α) Οι ώρες εργασίας του προσωπικού Γ ενικών Υπηρεσιών εν πλώ και 
στο λιμάνι ορίζονται σε 40 την εβδομάδα, ήτοι 8 ώρες την ημέρα από 
Δευτέρας μέχρι Παρασκευής, του Σαββάτου και της Κυριακής θεωρου¬ 
μένων ως ημερών αργίας. 

β) Αν ληφθεί υπόψη ότι λόγω της φύσεως της εργασίας το προσωπικό 
των Γ ενικών Υπηρεσιών δεν είναι δυνατόν να εκτελέσει τα καθήκοντά 
του «ντός της παραγράφου α' χρονικού ορίου, είναι υποχρεωμένο να 
απασχολείται εν πλώ και στο λιμάνι από 06.30 έως 18,30 όλες τις 
ημέρες της εβδομάδος με μεσημβρινή διακοπή 12.45 - 14.45. 

Για την πέρα του κανονικού ωραρίου απασχόληση, δικαιούται 2 ώρες 
υπερωρία από Δευτέρα μέχρι Παρασκευή, 10 κατά το Σάββατο και 5 
ώρες την Κυριακή. Για το 8ωρο της Κυριακής την αμοιβή του άρθρου 
5. 

Εάν ή εργασία παραταθεί και πέραν των ανωτέρω χρονικών ορίων, 
δικαιούνται υπερωρίας για όσες ώρες απασχοληθούν. 

γ) Ο Μάγειρος,, πέραν των ανωτέρω υπερωριών, δικαιούνται για 
κάθε αρτοποίηση 4 ώρες υπερωρία και 5 ώρες το μήνα για την εν γένει 
συντήρηση της κουζίνας. 

δ) Ο θαλαμηπόλος και βοηθός θαλαμηπόλου δικαιούνται 10 ώρες το 
μήνα για την συντήρηση και καθάρισμα των ψυγείων. 

ε) Στην περίπτωση που ενδιαιτούνται στο Ν/κό επιβάτες ή συνεργείο 
καταβάλλεται έκτακτη αμοιβή εκ δραχμών 70 την ημέρα για κάθε 
άτομο. Το ποσόν αυτό μοιράζεται εξ’ ίσου μεταξύ του προσωπικού γενι¬ 
κών υπηρεσιών. 

4) Όροι εργασίας στην περιοχή Λιμένος Πειραιώς: 

α) Όταν το Ναυογοσωστικό ευρίσκεται ελλιμενισμένο στην περιοχή 
λιμένος Πειραιώς, σε καμμιά απολύτως περίπτωση δεν είναι δυνατόν να 
διατηρηθούν οι βάρδιες και το πλήρωμα όλων των ειδικοτήτων θα ερ¬ 
γάζεται απο 08.00 έως 17.00 με μία (1) ώρα διακοπή το μεσημέρι. 

β) Στην περίπτωση που ο πλοικτήτης επιθυμεί να παραμείνει νυκτο¬ 
φύλακας εκ του πληρώματος, το υποχρεούμενο προς τούτο μέλη του 
πληρώματος θα απασχολούνται από 16,00 ή 17.00 έως 08.00 της 


επομένης, εναλλασσόμενα καθ’ εκάστην κατ’ απόλυτη σειρά, θα παίρ¬ 
νουν δε υπερωρία 14 ώρες την ημέρα, το ίδιο θα ισχύει για κάθε μέλος 
του πληρώματος του Μηχανοστασίου για ανάλογη περίπτωση. 

γ) Προς αντιμετώπιση της ανάγκης διατηρήσεως σε ετοιμότητα στο 
λιμάνι του Πειραιά ενός (1) Ναυογοσωστικού 24ώρου συνεχούς επιφυ¬ 
λακής, οι πλοικτήτες δύνανται να ζητήσουν και τα πληρώματα υποχρε- 
ούνται, κατ’ απόλυτη σειράταποκλειομένης της επί δύο συνεχείς ημέρας 
υποχρεώσεως, να παραμένουν επι του Ναυογοσωστικού καθ’ όλο το 
24ωρο σε ετοιμότητα αναχωρήσεως. Στην περίπτωση αυτή πρέπει να 
λαμβάνεται ειδική μέριμνα ώστε κανένα μέλος του πληρώματος να μην 
εργάζεται περισσότερο από 8 ώρες, δυναμένου του πλοιάρχου, προς τον 
σκοπό αυτό, να μεταβάλλει τις καθιερωμένες ώρες εργασίας, θα λαμβά- 
νεται ακόμα μέριμνα από τους πλοικτήτες να καθορίζουν την σειρά 
24ώρου επιφυλακής των ναυογοσωστικών κατά δίκαιο τρόπο, ώστε ή 
κατά τις Κυριακές και εορτές επιφυλακή να γίνεται εναλλάξ και κατά 
απόλυτη σειρά μεταξύ των ναυογοσωστικών. 

δ) Δια την ως άνω απασχόληση επι 24 συνεχείς ώρες, όλα τα μέλη 
του πληρώματος του Ναυογοσωστικού, δικαιούνται ανάλογον αυτού- 
σιον ανάπαυση εκτός του Ναυογοσωστικού. 

ε) Εάν το Ναυογωσωστικό αναχωρήσει από τον Πειραιά μετά την 
λήξη της ημερήσιας εργασίας, θα καταβάλλεται υπερωρία σε όσους εκ 
του πληρώματος εργασθούν, μέχρι την έναρξη της επομένης ημέρας. Η 
ημέρα υπολογίζεται απο 00.01 έως 24.00. 

στ) Περιοχή λιμένος Πειραιώς θεωρούνται οι όρμοι, ακτές, λιμενικές 
εγκαταστάσεις σε απόσταση 20 ναυτικών μιλλίων εκατέρωθεν του Κε¬ 
ντρικού Λιμένος Πειραιώς. 

Δεν θεωρείται περιοχή λιμένος Πειραιώς η ρόδα της περιοχής αυτής 
σε απόσταση μεγαλύτερης του ενός (1) ναυτικού μιλλίου, οπότε εφαρμό¬ 
ζονται οι όροι της εν πλώ εργασίας. 

ζ) Τα πληρώματα των Ν/κών υποχρεούνται εάν κληθούν εκτάκτως 
να προσέλθουν το ταχύτερον δυνατόν εις τα σκάφη τους προς παροχή 
βοήθειας εις τα κινδυνεύοντα ή ευρισκόμενα σε κατάσταση εκτάκτου 
οινάγκης πλοία, σε συνδρομή προς το εκτελούν επιφυλακή ναυογοσω¬ 
στικό. 

5) Όροι εργασίας εις τας Βάσεις: 

α) Έδρα των Ελληνικών Ναυογοσωστικών θεωρείται ο Πειραιάς. 
Όταν το ναυογοσωστικό ευρίσκεται εκτός Πειραιώς, το πλήρωμα έχει 
υποχρέωση και κατά τις ελεύθερες ώρες εργασίας να διατηρεί συνεχή 
επαφή με το Ναυαγοσωστικό, ώστε σε κάθε περίπτωση να είναι άμεση η 
ετοιμότητα προς απόπλουν 

β) Προς κάλυψη της πρόσθετης αυτής υποχρεώσεως του πληρώμα¬ 
τος του Ναυαγοσωστικού, κάθε μέλος αυτού δικαιούται ειδικής πρόσθε¬ 
της αμοιβής εκ τριών (3) ωρών την ημέρα, για όσες μέρες παραμένει το 
Ναυαγοσωστικό στη Βάση, φυσικά και άσχετα με την ανωτέρω ειδική 
πρόσθετη αμοιβή καταβάλλεται υπερωριακή αμοιβή σε όσους από το 
πλήρωμα (προσωπικό γενικών υπηρεσιών, μηχανοστασίου, Ναύκληρος 
- Νυκτοφύλακας κλπ.) εργασθούν πέραν του δώρου, κατά τις διατάξεις 
περί εν λιμένι εργασίας του πληρώματος οριζόμενα, 
γ) Βάσις θεωρείται η παραμονή του Ναυαγοσωστικού σε κάθε λιμάνι 
εκτός Πειραιώς, του εσωτερικού ή εξωτερικού, για χρονικό διάστημα 
μεγαλύτερο των πέντε (5) ημερών και αφού ζητηθεί από το πλήρωμα να 
ευρίσκεται σε άμεση ετοιμότητα αναχωρήσεως. 

Η καθ’ οιονδήποτε τρόπον παραμονή του Ναυαγοσωστικού σε από¬ 
σταση μεγαλύτερη των 2 μιλλίων από την είσοσο του λιμανιού δεν θεω¬ 
ρείται σαν παραμονή του σε βάση. 

Δεν θεωρείται επίσης βάση όταν το ναυαγοσωστικό ευρίσκεται σε λι¬ 
μάνι και το πλήρωμα μπορεί να διαθέσει χωρίς πρόσθετους περιορι¬ 
σμούς τις εκτός εργασίας ώρες του και ο απόπλους αυτού γίνει κατα τα 
καθιερωμένα γενικά επί των εμπορικών πλοίων. 

6) Εργασία κατά το Σάββατο στο λιμάνι: 

Τα πληρώματα άν τους ζητηθεί, υποχρεούνται να εργασθούν κατα το 
Σάββατο, επί 8ωρο, θα καταβάλλεται δε εις αυτά υπερωριακό αμοιβή 
για όλες τις ώρες της απασχόλησης. 

'Αρθρο 4. 

Πρόσθετος εργασία και πρόσθετος αμοιβή 

α) Εάν από τα πληρώματα των Ναυαγοσωστικών ζητηθεί να εκτελέ- 
σουν πρόσθετη εργασία πέραν δηλαδή από τις 8 ώρες την ημέρα, είναι 
υποχρεωμένα να την εκτελέσουν, δεν δύναται όμως αυτή να υπερβαίνει 
τις 4 ώρες την ημέρα. 

Η αποζημίωση για κάθε ώρα υπεροψίας μέχρι τεσσάρων ορίζ^* 1 
στο 1/173 των βασικών μισθών του άρθρου 1 της παρούσης. 

β) Σε περίπτωση ανάγκης τα πληρώματα υποχρεούνται να εργα¬ 
σθούν μέχρι ένα 4ωρο ακόμη αμοιβόμενα δια διπλής υπερωρίας για τ0 

δεύτερο 4ωρο. 

Και στις δύο παραπάνω περιπτώσεις η κάθε ώρα υπερωριακής απο¬ 
ζημίωσης προσαυξάνεται κατά 75% τις Κυριακές και εορτές. 

γ) Σε περιπτώσεις άκρως εξαιρετικής ανάγκης η υπερωριακή εργα¬ 
σία είναι δυνατόν να παραταθεί και πέραν των 8 ωρών. Στις περιπτώ¬ 
σεις αυτές η αμοιβή καθορίζεται με ιδιαίτερη σημφωνία. 

Άρθρο 5. 

Επίδομα Κυριακών - Αμοιβή Εορτών 

α) Για όλες τις Κυριακές εκάστου μηνός και μέχρι 8 ώρες εργασία εν 
πλω και στο λιμάνι καταβάλλεται ιδιαίτερη αμοιβή υπό τύπον επιδόμα¬ 
τος εξ 22% των βασικών μισθών μηνιαίως. Το επίδομα τούτο χορηγεί¬ 
ται σε όλα τα μέλη του πληρώματος ανεξάρτητα παροχής εκ μέρους αυ¬ 
τών εργασίας ή μη. 

β) Οι παρακάτω θρησκευτικές εορτές θεωρούνται ως ημέρες αργίας 
δια 8ωρο εργασία, κατά τις ημέρες αυτές καταβάλλεται απλή υπερω- 
ριακή αμοιβή. Η αμοιβή αυτή παρέχεται σε όσους εκ του πληρώματος 
εργασθούν εν πλω ή στο λιμάνι. 

Εργασία πέραν του δώρου αμοίβεται υπερωριακώς ως το άρθρο 4 
ορίζεται. 

Οι εορτές είναι: 1) η 1η του έτους, 2) των θεοφανείων, 3) η Καθαρά 
Δευτέρα, 4) η 25η Μαρτίου, 5) η Μεγάλη Παρασκευή, 6) η Δευτέρα του 
Πάσχα, 7) του Αγίου Γεωργίου, 8) η 1η Μαΐου, 9) της Αναλήψεως, 
10)η 15η Αυγούστου, 11) η 14η Σεπτεμβρίου, 12) η 28η Οκτωβρίου, 
13) του Αγίου Νικολάου, 14) των Χριστουγέννων, 15) η Δευτέρα 
ημέρα των Χριστουγέννων, 16) οι ανεγνωρισμένες αργίες, τοπικές εορ¬ 
τές εις τα Ελληνικά λιμάνια, εφ’ όσον ευρίσκεται ελλιμενισμένον εις αυτό 
το Ναυαγοσωστικόν. 

Άρθρο 6. 

'Εξτρα εργασίες και έξτρα αμοιβές 

1) Γενικά τα πληρώματα των Ναυαγοσωστικών υποχρεούνται να 
εκτελούν στις κεκανονισμένες ώρες εργασίας, όλες τις εργασίες που κα¬ 
θορίζονται από τον εσωτερικό κανονισμό υπηρεσίας επι των εμπορικών 
πλοίων και γενικότερα τις υπαγόμενες στην ειδικότητα του ναυτικού, 
χωρίς καμμίαιδιαίτερη αμοιβή πέρα από τον προβλεπόμενο μισθό ή τις 
κατά περίπτωση αναφερόμενες ειδικές αμοιβές από την παρούσα Συλ¬ 
λογική Σύμβαση. 

2) Οι παρακάτω αναφερόμενες εργασίες θεωρούνται έξτρα εργασίες, 
ως μη υπαγόμενες στα συνήθη καθήκοντα των πληρωμάτων των Ν/ 
κών και για την εκτέλεσή τους καταβάλλεται έξτρα αμοιβή. 

α) Για την επαναπρόσδεση μετά από αποκοπή του ρυμουλκουμένου 
εν πλω. 

β) Για το κόντιμα ή μεγάλωμα ή αντικατάσταση των ρυμουλκίων 
από ρυμουλκούμενο σε ρυμουλκούμενο εν πλω, όταν είναι περισσσότερο 
του ενός. 

γ) Για την πρόσδεση ναυαγίου σε ανοικτή θάλασσα. 

Όταν οι εργασίες αυτές διενεργούνται αποκλειστικά από το πλήρωμα 
του Ναυαγοσωστικού και απαιτείται η άνοδος του πληρώματος επί των 
ρυμουλκουμένων ή του ναυαγίου. 

δ) Κατά τις ναυαγιαιρέσεις για εργασίες λίμπο, στεγανοποιήσεως 
ρηγμάτων, τοποθετήσεις μηχανημάτων επί του ναυαγίου, αρματω- 
σεως, ποντίσεως και μαζέματος ματοκαμπανών. 

Διά τις παραπάνω εργασίες καταβάλλεται έξτρα αμοιβή σε όσους εκ 
του πληρώματος έλαβον μέρος που καθορίζεται με κοινή συμφωνία 
πλοιάρχου και πληρώματος, κατά δίκαιη κρίση, ανάλογα με το μέγεθος 
και την διάρκεια της εργασίας και αφού ληφθεί υπόψη η προσφορά εκα- 

στου. _ . . 

Σε ■(!.« περίπτωση η αμοιβή αυτή, υπολσγιζομένη κατά ωρα ερ¬ 
γασίας, δεν μπορεί να είναι μικρότερη της διπλής υπερωρίας για έκα¬ 
στον. 

ε) Δια την πρόσδεση και εν γένει ετοιμασία του ρυμουλκουμένου απο 
το λιμάνι αναχωρήσεως. 

στ) Διά τηνν τοποθέτηση των ρυμουλκίων και το μάζεμα αυτών στο 
λιμάνι αναχωρήσεως και αφίξεως, όταν τα ρυμουλκούμενα είναι περισ¬ 
σότερα από ένα. 

ζ) Για την πρόσδεση προσηραγμένου και κάθε εργασία επί των εξυπη¬ 
ρετούμενων πλοίων. 

Όταν οι εργασίες αυτές διενεργούνται αποκλειστικά από το πλήρωμα 
του ναυαγοσωστικού, καταβάλλεται απλή υπερωρία σε όσους απασχο¬ 
ληθούν εντός του δώρου της βάρδιάς των, διπλή δε υπερωρία σε όσους 
απασχοληθούν υπερωριακώς. 

Διευκρινίζεται ότι δεν υπάρχει απαίτηση έξτρα αμοιβής όταν η συμ¬ 
μετοχή του πληρώματος του ναυαγοσωστικού εις τις εργασίες τις ανα¬ 


φερόμενες εις το παρόν άρθρον περιορίζεται επί του ναυαγοσωστικού και 
η ολοκλήρωση αυτών διενεργείται από το πλήρωμα του εξυπηρετούμε¬ 
νου πλοίου. 

3) Πέραν από τις ενδεικτικά αναφερόμενες παραπάνω εργασίες που 
έχουν σχέση με το έργο των Ναυαγοσωστικών, καταβάλλεται ιδιαίτερη 
αμοιβή και για όσες εργασίες γενικά (καταστρώματος - μηχανοστασίου 

- ηλεκτρολόγου) προβλέπεται τοιαύτη για τα πληρώματα των φορτη¬ 
γών πλοίων από 4.500 Τ ΟΨ και άνω. Το ύψος δε αυτής είναι το ανα- 
φερόμενο στην εκάστοτε Συλλογική Σύμβαση των εν λόγω πλοίων. 

4) Τα πληρώματα των ναυαγοσωστικών δεν δικαιούνται υπερωρία- 
κής ή άλλης αμοιβής για τις παρακάτω εργασίες, η εκτέλεσις των 
οποίων είναι υποχρεωτική και πέραν των κεκανονισμένων ωρών, ανε¬ 
ξάρτητα της ώρας ή της ημέρας εκτελέσεώς των: 

α) Σε περιπτώσεις παροχής βοήθειας σε κινδυνεύοντα πρόσωπα, 

β) Για εργασία αφορώσα χειρισμούς απάρσεως αγκυροβολιάς ορμή- 
σεως σε έκτακτες περιπτώσεις προς ασφάλεια του πλοίου και των επι- 
βαινόντων. 

γ) Κατά την εκτέλεση των γυμνασίων καθαιρέσεως λέμβων ή πυρκα- 
ϊάς ή εγκαταλείψεως πλοίου. 

δ) Για εργασίες εκτός των συνήθων συνθηκών, λόγω εκτάκτου ανά¬ 
γκης αφορώσης τον εφοδιασμό ή δεξαμενισμό του πλοίου, όταν συνδέο¬ 
νται με την ασφάλεια αυτού. 

Άρθρο 7. 

Ενδιαιτησις - Τροφοδοσία 

1) Οι Πλοιοκτήτες των Ναυαγοσωστικών έχουν υποχρέωση να χο¬ 
ρηγούν προς χρήση από τα πληρώματα, τα απαραίτητα είδη κλινοσκε- 
πής, στρώματα, προσκέφαλα, κουβέρτες, σενδόνια, πετσέτες, πιάτα, 
μαχαίρια, κουτάλια, πηρούνια, ποτήρια. 

Τα σενδόνια, καλύμματα προσκεφάλων και πετσέτες θα αλλάσσονται 
κάθε εβδομάδα δια καθαρών, θα χορηγούνται δε κάθε εβδομάδα δύο 
σαπούνια και ένα κουτί σκόνης καθαρισμού σε καθένα του πληρώματος. 

2) Τα πληρώματα των ναυαγοσωστικών διακαιούνται τροφής καθ’ 
όλο το διάστημα της ναυτολογήσεώς τους. Η τροφοδοσία βαρύνει τον 
πλοιοκτήτη, παρέχεται δε επιμέλεια και ευθύνη του πλοιάρχου, απαγο- 
ρευομένης της αναθέσεως αυτής εις τον πλοίαρχον ή οιονδήποτε άλλον 
εκ του πληρώματος κατ’ αποκοπήν. 

3) Το ημερήσιο εδεσματολόγιο για τα πληρώματα των Ναυαγοσωστι¬ 
κών είναι καθορισμένο και εγκεκριμένο δι’ Υπουργικής αποφάσεως δια 
τα πληρώματα των φορτηγών πλοίων. 

Άρθρο 8. 

Άδειες 

α) Τα πληρώματα των Ναυαγοσωστικών δικαιούνται άδεια Ιση με 
τέσσερες ημέρες και είκοσι πέντε εκατοστά (4,25) της ημέρας για κάθε 
μήνα υπηρεσίας, δηλ. πενήντα μία (51) ημέρες το χρόνο, συνυπολογιζο- 
μένων Σαββάτων, Κυριακών και αργιών. 

Άρθρον 9ον 
Ειδικό Επίδομα Πλου 

Σε περίπτωση πλού Ναυαγωσωστικού, εκτός Πειραιώς ή λιμένος της 
βάσης του για εκτέλεση ρυμουλκήσεως ανοικτής θαλάσσης ή λόγω συμ¬ 
μετοχής σε ναυαγοσωστική εργασία ή εκγκατάσταση βάσεως, χορηγεί¬ 
ται σε όλο το πλήρωμα ειδικό επίδομα πλού που υπολογίζεται σε 15% 
του βασικού μισθού εάν πρόκειται περί πλού εντός Ελληνικού θαλάσσιου 
χώρου, 25% εντός Μεσογείου και σε 50% εάν πρόκειται για πλού 
εκτός Μεσογείου. 

Το αυξημένο ποσοστό 25% θα καταβάλλεται μόνον για όσες ημέρες 
το πλοίο ευρίσκεται εκτός των ορίων Ελληνικών υδάτων και το ποσοστό 
50% για όσες ημέρες το πλοίο ευρίσκεται εκτός Μεσογείου. 

Αρθρον ΙΟον 

Εισφορές Υπέρ Ν.Α.Τ. κ.λπ. Εξόφληση Αποδοχών 

1. Οι εισφορές υπέρ των ασφαλιστικών Ταμείων των ναυτικών (ΝΑΤ 

- ΤΜΑΕΝ - ΤΜΚΜΕΝ - και του ΙΚΑ), θα βαρύνουν τον εργοδότη και 
τους ασφαλισμένους κατά τη νόμιμη αναλογία. 

2. Συμφωνείται ότι κατόπιν επιθυμίας των εργαζομένων οι εισφορές 
υπέρ της επαγγελματικής οργανώσεως και του κεφαλαίου Αλληλασφα- 
λίσεως, αυτές θα παρακρατούνται και θα αποδίδονται ανάλογα από τον 

εργοδότη. , 

3. Σε περίπτωση ασθένειας η ατυχήματος για τους ασφαλισμένους 
στο ΝΑΤ, εφαρμογή έχει ο ΚΙΝΔ και εν γίνει η Ναυτική Νομοθεσία. 

Για τους ασφαλισμένους στο ΙΚΑ εφαρμόζεται η Εργατική Νομοθε- 
σία. 

4. Οι απολυόμενοι της εργασίας για πάσα διαφορά θα διέπονται από 
τη Συλλογική Σύμβαση και τους εχάστοτε ισχύσντας Νόμους και Δια¬ 
τάγματα. 

5. Οι πάσης φύσεως αποδοχές των πληρωμάτων εξοφλούνται κάθε 
δεκαπενθήμερον, χορηγείται δε σε κάθε έναν αναλυτικό σημείωμα απο¬ 
δοχών και κρατήσεων εις το τέλος εκάστου μηνός. 

Αρθρον 1 Ιον 
Μισθός Ασθένειας 

1. Ο μισθός των πληρωμάτων των Ναυαγοσωστικών σε περίπτωση 
ασθένειας υπολογίζεται σε 85% του βασικού μισθού. Επί πλέον δε και 
επίδομα τροφής εκ δραχμών διακοσίων δέκα οκτώ (218) την ημέρα αν 
νοσηλεύεται εκτός Νοσοκομείου ή Κλινικής. 

2. Σε περίπτωση ατυχήματος θα καταβάλλεται ολόκληρος ο εν ενερ- 
γεία μισθός σύν το επίδομα τροφής. 

3. Αναγνωρίζεται ότι ως παθών επί του Ναυαγοσωστικού στο οποίο 
εργάζεται θεωρείται και ο παθών επί του πλοίου εξυπηρετούμενου ή τε- 
λούντος υπό την φροντίδα του Ναυαγοσωστικού στο οποίον ανήκει ο 
ναυτικός, εάν και εφ’ όσον το ατύχημα συνδέεται με την αποστολή και το 
έργο του Ναυαγοσωστικού και εκτελούσε διατεταγμένη εργασία. 

Αρθρον 12ον 

Δώρα Εορτών 

Στα πληρώματα των Ναυαγοσωστικών θα καταβάλλωνται τα οριζό¬ 
μενα εχάστοτε δι’ Υπουργικής Αποφάσεως δώρα Χριστουγέννων, Νέου 
έτους και Πάσχα. 

Αρθρον 13ον 

Χαρακτηρισμός του Ναυτικού Επαγγέλματος 

Συμφωνείται ο χαρακτηρισμός του ναυτικού επαγγέλματος ως βα- 
ρέως ανθυιγιεινού και υπό την προϋπόθεση ότι το ειδικό επίδομα που συ- 
νεφωνήθη και αναφέρτεται στο άρθρο 2 παρ. 6 της παρούσης θα συνο¬ 
δεύσει τον ως άνω χαρακτηρισμό εάν τούτο χορηγηθεί και στα πληρώ¬ 
ματα των ποντοπόρων πλοίων. 

Αρθρον 14ον 

Έναρξη - Λήξη Συλλογικής Συμβάσεως 

1. Η παρούσα Συλλογική Σύμβαση άρχεται την 1η Ιανουάριου 1989 
και λήγει την 31 Δεκεμβρίου 1989, ανανεουμένη για ένα ακόμη έτος, 
εάν δε καταγγελθεί εν τω μεταξύ παρά τίνος των συμβαλλόμενων με¬ 
ρών. 

2. Η παρούσα Συλλογική Σύμβαση συνετάγη σε τρία (3) αντίτυπα 
και υπεγράφη ως έπεται. Έλαβε δε έκαστος των συμβαλλομένων με¬ 
ρών ανά ένα αντίτυπο, το τρίτο δε θα υποβληθεί στο ΥΕΝ προς Κύρωση. 

Πειραιάς, 18 Απριλίου 1989 
Οι Συμβαλλόμενοι 

Δια την Ένωση Πλοικτητών 
Ρ/κών - Ν/κών 

Ο Πρόεδρος Ο Γεν. Γραιχιιατέας 

Ν. Α. ΤΣΑΒΛΙΡΗΣ ΛΟΥΚΑΣ I. ΜΑΤΣΑΣ 

Δια την Πανελλήνια Ένωση 
Πληρωμάτων Ρ/κών - Ν/κών 

Ο Πρόεδρος Ο Γεν. Γραμματέας 

ΣΠ. ΚΑΤΣΑΚΟΣ ΜΙΧ. ΜΟΝΙΟΥΔΗΣ 

- 4 -- 

Αριθμ. Πρωτ. 2324.13/24/89 (2) 

Κύρωση Συλλογικής Σύμβασης Πληρωμάτων Ρυμουλκών Λιμένων 

Εσωτερικού. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του άρθρου 5 του Α.Ν. 3276/1944 «περί Συλλογι¬ 
κών Συμβάσεων εν τη ναυτική εργασία» όπως έχει τροποποιηθεί και 
ισχύει σήμερα. 

β) Το αριθμ. 84/11.4.89 έγγραφο της Πανελλήνιας Ένωσης Πλη¬ 
ρωμάτων Ρυμουλκών και Ναυαγοσωστικών με το οποίο υποβλήθηκε 
για κύρωση η από 10.4.89 Συλλογική Σύμβαση Εργασίας Πληρωμά¬ 
των Ρυμουλκών, αποφασίζουμε: 

1. Την κύρωση της Συλλογικής Σύμβασης Εργασίας Πληρωμάτων 
Ρυμουλκών Λιμένων Εσωτερικού, το κείμενο της οποίας υπογράφηκε 
στις 10.4.89 από τους νόμιμους εκπροσώπους της Ένωσης Πλοιοκτη¬ 


τών Ρυμουλκών και Ναυαγοσωστικών και της Πανελλήνιας Ένωσης 
Πληρωμάτων Ρυμουλκών και Ναυαγοσωστικών. 

2. Η ισχύς της Συλλογικής Σύμβασης που κυρώνεται με την πα¬ 
ρούσα απόφαση αρχίζει από την 1η Ιανουάριου 1989 και λήγει την 31η 
Δεκεμβρίου 1989 θα ισχύει δε ένα ακόμη χρόνο αν δεν καταγγελθεί στο 
μεταξύ από κάποιον από τους συμβαλλόμενους. 

3. Η παρούσα, με κείμενο της κυροόμενης Συλλογικής Σύμβασης να 
δημοσιευθούν στην Εφημερίδα της Κυβερνήσεως. 

Πειραιάς, 18 Απριλίου 1989 

Ο Υπουργός 

ΑΙΜΤΟΝΗΣ ΝΤΈΝΤΙΔΑΚΗΣ 

Συλλογική Σύμβαση Εργασίας Πληρωμάτων Ρυμουλκών 

Εν Πειραιεί σήμερον την 10 Απριλίου 1989 οι παρακάτω αναφερό- 
μενοι: 

1) Ν.Α. ΤΣΑΒΛΙΡΗΣ και ΛΟΥΚΑΣ I. ΜΑΤΣΑΣ, Πρόεδρος και Γε¬ 
νικός Γραμματέας, αντιστοίχως, της Ενώσεως Πλοιοκτητών Ρυμουλ¬ 
κών και Ναυαγοσωστικών και, 

2) ΣΠΥΡΙΔΩΝ ΚΑΤΣΑΚΟΣ και ΜΙΧΑΗΛ ΜΟΝΙΟΥΔΗΣ, Πρόε¬ 
δρος και Γενικός Γραμματέας, νόμιμοι εκπρόσωποι του εδρεύοντος στον 
Πειραιά Επαγγελματικού Ναυτεργατικού Σωματείου «ΠΑΝΕΛΛΗ¬ 
ΝΙΟΣ ΕΝΩΣΙΣ ΠΛΗΡΩΜΑΤΩΝ ΡΥΜΟΥΛΚΩΝ ΚΑΙ ΝΑΥΑΓΟΣΩ¬ 
ΣΤΙΚΩΝ», ειδικά προς τούτο άπαντες εξουσιοδοτημένοι, συνεφώνησαν 
τα ακόλουθα, ως προς τους όρους και τις αμοιβές των πληρωμάτων 
των Ρυμουλκών. 

Αρθρον 1 

Μισθός: 

1) Το Μισθολόγιο των πληρωμάτων των πάσης φύσεως Ελληνικών 
Ρυμουλκών των ιδιωτικών επιχειρήσεων, καθορίζεται κατά μήνα ως 


κατωτέρω: 

1. Κυβερνήτης δρχ. 96.677 

2. Μηχανικός » 96.120 

3. Υφιστάμενος Μηχανικός » 79.820 

4. Νάυκληρος » 79.820 

5. Ναύτης » 73.482 

6. Λιπαντής » 74.534 

7. θερμαστής » 74.534 

8. Ναυτόπαις » 43.897 


2) α) Οι εργοδότες αναλαμβάνουν την υποχρέωση: 

1) Να χορηγούν στα μέλη του πληρώματος των Ρυμουλκών του βε¬ 
βαιώσεις που να πιστοποιούν ότι οι αποδοχές τους παρέρχονται από 
δραχμοποίηση ελεύθερου συναλλάγματος που εκχώρησαν σ’ αυτούς 
(τους εργοδότες) οι διαχειριστές των πλοιοκτητών ή οι πράκτορες των 
πλοίων που εξυπηρέτησαν κατά το διάστημα που καλύπτει η χορηγου- 
μένη βεβαίωση. 

2) Και να προβαίνουν στην αντίστοιχη με τις αποδοχές τους εκχώ¬ 
ρηση συναλλάγματος στους ενδιαφερομένους ναυτικούς τους. 

β) Αυτονόητο είναι ότι η εκχώρηση θα γίνει εφ’ όσον υφίσταται λογα¬ 
ριασμός ελεύθερου συναλλάγματος στην Τοάπεζα της Ελλάδος από την 
παραπάνω πηγή. 

3) Το ημερομίσθιο για τον υπολογισμό της άδειας καθώς και για 
κάθε άλλη περίπτωση που προβλέπεται απ’ την παρούσα Σύμβαση κα¬ 
θορίζεται στο 1/25 του βασικού μισθού. 

'Αρθρον 2 

Επιδόματα. 

Τα πληρώματα των ρυμουλκών δικαιούνται επιδόματα κάθε μήνα 
ως κατωτέρω: 

1) Επίδομα πολυετούς προϋπηρεσίας υπολογιζόμενο σε 5% του βα¬ 
σικού μισθού για κάθε τριετία προϋπηρεσίας και μέχρι πέντε τριετίες. 

2) Επίδομα φθοράς ιματισμού που ορίζεται σε τρεις χιλιάδες διακό¬ 
σιες πενήντα έξι (3.256 δρχ) το μήνα για τους καπετάνιους και Μηχανι¬ 
κούς και τρεις χιλιάδες τριακόσιες δέκα τρεις (3.313 δρχ) για τα υπό¬ 
λοιπα μέλη του πληρώματος. 

3) Επίδομα μερικής τροφοδοσίας που ορίζεται σε έξη χιλιάδες εκατό 
πενήντα οκτώ (6.158 δρχ.) το μήνα για τους Καπετάνιους 

και Μηχανικούς και έξη χιλιάδες διακόσιες εξήντα επτά (6.267) για τα 
υπόλοιπα μέλη του πληρώματος, εργαζόμενους στην περιοχή λιμένος 
πειραιώς, κατ’ άτομον. 

4) Ειδικό επίδομα εκ χιλίων (1000) δραχμών σε όλα τα μέλη του 
πληρώματος. 

Τα ανωτέρω επιδόματα πλην του ιματισμού, και ειδικού επιδόματος 



ΕΦΗΜΕΡΙΕ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΔΕΥΤΕΡΟ) 


θα καταβάλλονται και στα δώρα, άδειες, ασθένεια ή ατύχημα. 

'Αρθρον 3ον 

Όροι Παροχής Εργασίας 

1) καθημερινή εργασία: 

α) Τα πληρώματα των ρυμουλκών θα εργάζονται επι οκτώ συνεχείς 
ώρες την ημέρα σε βάρδιες που θα διαδέχεται η μία την άλλη από Δευ¬ 
τέρα μέχρι Παρασκευή, του Σαββάτου και της Κυριακής θεωρουμένων 
ως ημερών αργίας. 

Η αλλαγή των βαρδιών κάθε εβδομάδα συμπεριλαμβανομένων και 
του Σαββάτου και της Κυριακής, είναι υποχρεωτική ώστε να γίνεται δί¬ 
καιη κατανομή ημερήσιας και νυκτερινής εργασίας. 

γ) Είναι υποχρέωση των εργοδοτών, για να έχουν το δικαίωμα υπε- 
ρωριακής απασχόλησης των πληρωμάτων, να διατηρούν μόνιμα επαν¬ 
δρωμένα ρυμουλκά με βάρδιες ως κατωτέρω: 

1) Εταιρείες ή πλοιοκτησία μέ ένα (1) Ρ/κό, δύο (2) βάρδιες. 

2) Εταιρείες ή πλοιοκτησία με δύο (2) Ρ/κά, ένα (1) Ρυμουλκό με 
τρεις (3) βάρδιες. 

3) Εταιρείες ή πλοιοκτησία με τρία (3) ή περισσότερα Ρυμουλκά, ένα 
(1) Ρ/κο- με τρεις (3) βάρδιες και δύο (2) Ρυμουλκά με δύο (2) βάρδιες. 

4) Σε περίπτωση Κοινοπραξίας ή συνεργασίας εταιρειών εάν ο αριθ¬ 
μός αυτών είναι μέχρι τρεις (3), ισχύουν οι παραπάνω αναλογίες σε βάρ¬ 
διες για κάθε Εταιρεία. 

Εάν ο αριθμός αυτών είναι μεγαλύτερος των,τριών (3) η υποχρέωσή 
τους περιορίζεται συνολικά και ανεξάρτητα με τον αριθμό αυτών σε τρία 
(3) Ρυμουλκά με τρεις βάρδιες και έξ (6) Ρυμουλκά με δύο (2) βάρδιες. 

Αυτονόητο είναι ότι στην περίπτωση που η Κοινοπραξία ή Συνεργα¬ 
σία δεν διαθέτει ανάλογο αριθμό Ρυμουλκών για επάνδρωση με βάρ¬ 
διες, όπως προσδιορίζονται παραπάνω, ότι για κάθε Εταιρεία της Κοι¬ 
νοπραξίας θα ισχύει η υποχρέωση να έχουν βάρδιες, όπως ορίζεται πα¬ 
ραπάνω για τις μεμονωμένες Εταιρείες. 

δ) Ώρα ενάρξεως εργασίας της πρώτης βάρδιας ορίζεται η 06.00 
για το καλοκαίρι και 07.00 για τον χειμώνα. 

Καλοκαίρι θεωρείται από 1 Απριλίου μέχρι 31 Οκτωβρίου και χει¬ 
μώνας απο 1 Νοεμβρίου μέχρι 31 Μαρτίου. 

2. Εργασία κατά το Σάββατο: 

Αναγνωρίζεται η υποχρέωση των πληρωμάτων όπως εργάζονται 
κατ’ απόλυτη σειρά τα Σάββατα επί 7ωρον, εφ’ όσον τους ζητηθεί τούτο 
κατά την λήξη της εργασίας της προηγουμένης ημέρας, αμοιβόμενα 
υπερωριακώς ως στο άρθρο 4 ορίζεται, μη δικαιούμενα αντιστοίχου 
ημέρας αναπαύσεως. 

3. Εργασία κατά Κυριακάς και Εορτάς: 

α) Αναγνωρίζεται επίσης ότι είναι υποχρέωση των πληρωμάτων 
λόγω της φύσεως της εργασίας, να εργάζονται κατ’ απόλυτη σειρά τις 
Κυριακές και Εορτές επί 7ωρον, εφ’ όσον τους ζητηθεί τούτο κατά τη 
λήξη της εργασίας της τελευταίας εργάσιμης ημέρας. 

Πρός το σκοπό αυτό κάθε εργαζόμενος υποχρεούται να εργάζεται 
κάθε δεύτερη Κυριακή, αποκλεισμένης της επι δύο συνέχεια Κυριακές 
απασχόλησης. Για κάθε Κυριακή που εργάζεται πέρα της οριζομένης 
κατωτέρω έξτρα αμοιβής, δικαιούται και μία εργάσιμη ημέρα' ανά¬ 
παυση κατά την αμέσως επομένη εβδομάδα. 

β) Στην περίπτωση που λόγω έκτακτης ανάγκης εργαζόμενος απα¬ 
σχοληθεί δύο συνέχεια Κυριακές, η απασχόληση κατά τη δεύτερη Κυ¬ 
ριακή θεωρείται και αμοίβεται σαν υπερωριακή. Επίσης στην περί¬ 
πτωση που δεν δοθεί εργάσιμη ημέρα ανάπαυσης, κατά τη διάρκεια της 
επόμενης Κυριακής που εργάστηκε εβδομάδας, η απασχόληση κατά 
την τελευταία εργάσιμη ημέρα θα αμοίβεται υπερωριακά. 

γ) Οι κατωτέρω αναφερόμενες εορτές είναι αργίες και οι εργαζόμενοι 
κατ’ αυτές δικαιούνται έξτρα αμοιβής: 

1) η 1η του έτους - 2) η ημέρα των θεοφανείων - 3) η καθαρά Δευ¬ 
τέρα - 4) η 25η Μαρτίου - 5) η Μεγάλη Παρασκευή - 6) η εορτή του Αγ. 
Γεωργίου - 7) η Δευτέρα του Πάσχα - 8) η 1η Μαΐου - 9) η εορτή της 
Αναλήψεως - 10) η 15η Αυγούστου - 11) η 14η Σεπτεμβρίου - 12) η 
28η Οκτωβρίου - 13) η εορτή του Αγίου Νικολάου - 14) η ημέρα των 
Χριστουγέννων - 15) η 2α ημέρα των Χριστουγέννων κάι 16) η ανε- 
γνωρισμένη ως ημέρα αργίας τοπική του Ελληνικού λιμένος που ευρί- 
σκεται το Ρυμουλκό. 

4. Υπερωριακή εργασία: 

α) Για την αντιμετώπιση του προβλήματος της οινεργίας και κατά τη 
διάρκεια ισχύος της παρούσης συλλογικής σύμβασης εργασίας, απαγο¬ 
ρεύεται η υπερωριακή απασχόληση των Πληρωμάτων των Ρυμουλ¬ 
κών, των εργαζομένων εντός της ακτίνας δράσης των Λιμένων Πει¬ 
ραιώς και Θεσσαλονίκης, όπως αυτή περιγράφεται στο άρθρο 5 παρ. γ' 
της Σ.Σ.Ε. 


Εάν κάθε Εταιρεία, πλοιοκτησία, κοινοπραξία ή συνεργασία δεν δια¬ 
θέτει μόνιμα επανδρωμένα με βάρδιες Ρυμουλκά, όπως έχει υποχρέωση 
από το άρθρο 3 παρ. 1 εδάφ. γ' της παρούσης συλλογικής σύμβασης ερ¬ 
γασίας. 

. β) Διευκρινίζεται ότι ώρα έναρξης της πρώτης απο τις εναλλασόμενες 
βάρδιες ή της μοναδικής κάθε Ρυμουλκού, ορίζεται η 06.00 ή 07.00 
ανάλογα με την εποχή, όπως και στο άρθρο 3 παρ. 1 εδάφ. δ' ορίζεται. 

γ) Για την τήρηση των προηγουμένων διατάξεων, οι πλοιοκτήτες 
υποχρεούνται να υποβάλλουν στην Λιμενική Αρχή κατάσταση με τον 
αριθμό των Ρυμουλκών που έχουν σε υπηρεσία κατά Εταιρεία, πλοιο¬ 
κτησία ή Κοινοπραξία ή Συνεργασία και τον αριθμό των βαρδιών που 
απασχολούν και τις τυχόν μεταβολές. 

δ) Οι παραβάτες του παρόντος θα διώκονται κατά τις διατάξεις του 
Α.Ν. 3276/44 «Περί συλλογικών συμβάσεων στη Ναυτική Εργασία», 
όπως αυτός ισχύει σήμερα. 

ε) Στις περιπτώσεις που επιτρέπεται η υπερωριακή απασχόληση των 
πληρωμάτων, εάν τους ζητηθεί να εργασθούν πέραν του οριζομένου για 
κάθε ημέρα ωραρίου, υπάρχει υποχρέωση προσφοράς πρόσθετης εργα¬ 
σίας (υπερωρίας) που δεν μπορεί όμως να υπερβαίνει τις 4 ώρες την 
ημέρα και τις 40 πραγματικές ώρες εργασίας το μήνα για το λιμάνι του 
Πειραιά και Θεσσαλονίκης. 

στ) Σε εξαιρετικές περιπτώσεις έκτακτης κίνησης ή υπερωριακή απα¬ 
σχόληση μπορεί να παραταθεί και πέραν του 4ώρου. 

ζ) Επίσης σε έκτακτες περιπτώσεις οι εργοδότες μπορούν να ζητή¬ 
σουν την έναρξη της πρωινής βάρδιας την 05.00 τα δε πληρώματα δι¬ 
καιούνται αναλόγου ενωρίτερον αποχωρήσεως ή επερωριακής αμοιβής 
για τις πλέον του κανονικού ωραρίου ώρες. 

5. Στην περίπτωση που η έναρξη ή λήξη της εργασίας συμπέσει με¬ 
ταξύ των ωρών 24.00 - 05.00 θα καταβάλλεται σε καθένα του πληρώ¬ 
ματος οδοιπορικά. 

'Αρθρον 4ον 

Υπολογισμός έξτρα αμοιβών 

α) Δια 7ωρο εργασία στο λιμάνι ή στο ταξίδι κατά τις Κυριακές και 
εορτές καταβάλλεται έξτρα αμοιβή ίση με το 75% του 1/25 του βασι¬ 
κού μισθού της ημέρας υπολογιζομένης απο 00.00 μέχρι 24.00. 

β) Η αποζημίωση για κάθε ώρα υπερωριακής εργασίας ορίζεται σε 
1/173 του βασικού μισθού προσαυξημένο κατά 50% δια τις πρώτες 4 
ώρες με προσαύξηση σε 100% (διπλή) για τις πέρα των τεσσάρων. 

γ) Η ανωτέρω για κάθε ώρα υπερωρίας αποζημίωση προσαυξάνεται 
επί πλέον κατά 75% τα Σάββατα, Κυριακές και εορτές. 

δ) Για νυκτερινή εργασία από 22.00 - 06.00 το βασικό ωρομίσθιο θα 
προσαυξάνεται κατά 25%. 

ε) Σε περίπτωση που συμπίπτουν περισσότερες της μιάς προσαυξή¬ 
σεις θα υπολογίζονται χωριστά και αθροιστικά στο βασικό ημερομίσθιο 
ή ωρομίσθιρ. 

'Αρθρον δον 

Έδρα - Βάσεις - Περιοχές Λιμένων 
α) Έδρα των Ελληνικών Ρυμουλκών δια την εφαρμογήν των όρων 
της παρούσης Συλλογικής Σύμβασης, ορίζεται ο Πειραιάς και η Θεσσα¬ 
λονίκη. 

β) Όλοι οι εκτός περιοχής λιμένος Πειραιώς και Θεσσαλονίκης λιμέ¬ 
νες, θεωρούνται Βάσεις. 

γ) Η περιοχή λιμένος Πειραιώς ορίζεται σε ακτίνα 30Ν/Μ από τον 
Κεντρικό λιμένα με όλους τους εντός αυτής συμπεριλαμανομένους λιμέ¬ 
νες, ακτές, εγκαταστάσεις κ.λπ. Για όλα τα άλλα λιμάνια της χώρας 
ορίζεται ως περιοχή του λιμένα της βάσεως ακτίνα 15 Ν/Μ. 

δ) Σε περίπτωση αλλαγής της βάσεως του ρυμουλκού το συνδεόμενου 
με την αλλαγή ταξίδι θεωρείται συνέχεια της εργασίας του λιμένος. 

ε) Προκειμένου περί του λιμένος Πειραιώς, δια την μεταφορά των 
πληρωμάτων μεταξύ αγκυροβολιού των Ρυμουλκών και της πρό της 
Κεντρικής αγοράς του Λιμένος Πειραιώς προκυμαίας, οι ιδιοκτήτες των 
Ρυμουλκών υποχρεούνται όπως διαθέτουν κατάλληλο πλωτό η χερσαίο 
μέσον. 

'Αρθρον 6ον 

Γενικές Υποχρεώσεις Πληρωμιάτων 

α) Οι Κυβερνήτες των ρυμουλκών έχουν υποχρέωση να κινούν τα ρυ¬ 
μουλκά σύμφωνα και αποκλειστικά με τις εντολές που λαμβάνουν από 
την Διεύθυνση. Στα πλαίσια δε αυτών των εντολών να παίρνουν πρωτο¬ 
βουλία για την όσο το δυνατόν καλλίτερη εκτέλεση της εργασίας έχουν 
την ευθύνη για την συντήρηση των σκαφών κατά τις ώρες της απραξίας 
γενικά, ασκούν εποπτεία επί του πληρώματος έχοντες βαρύνουσα 

γνώμη για την επιλογή. 

β) Η καλή συντήρηση του Μηχανοστασίου είναι του Προϊσταμένου 
αυτού, κατά τα ανωτέρω αναφερόμενα και σε συνενόηση με τον Κυβερ¬ 
νήτη. Το προσωπικό της μηχανής όταν του ζητηθεί από την Πλοιοκτή- 
τρια Εταιρεία να κάνει και τον καθαρισμό των καζανιών, καθαρισμό των 
τούμπων ή καπνοθαλάμων ή την επισκευή Κυρίων Μηχανών, ηλεκτρο¬ 
μηχανών, αντλιών, κομπρεσέρ κ.λπ. ή τον καθαρισμό Ψυγείων ή Δεξα¬ 
μενών, δικαιούται ιδιαίτερη αμοιβή που καθορίζεται με κοινή συμφω¬ 
νία. 

γ) Γενικά υποχρέωση όλου του πληρώματος είναι η σωστή εκτέλεση 
της εργσίας και η πρόθυμη εκτέλεση των εντολών της Διεύθυνσης για 
την κάλυψη των αναγκών των λιμένων όλο το 24ωρο και την εξυπηρέ¬ 
τηση εκτάκτων αναγκών (παροχή βοήθειας - πυρκαγιάς κ.λπ.) και φυ¬ 
σικά πάντοτε σύμφωνα με τους όρους της παρούσης Συλλογικής Σύμβα¬ 
σης· 

δ) Δεν υπάρχει ευθύνη του Κυβερνήτη για την ασφάλεια του ρυμουλ¬ 
κού μετά την λήξη εργασίας, αφού φυσικά δεν παραλείψει να δέσει αυτό 
καλά και να λάβει όλα τα απαραίτητα μέτρα για την ασφάλειά του. 

Στα ρυμουλκά με βάρδιες οι ευθύνες για την καλή συντήρηση τόσο 
του σκάφους, όσο και της μηχανής, δεν είναι κοινές για τους υπεύθυνους 
όλων των βαρδιών. 

ε) Στην περίπτωση απρόβλεπτου ακινητοποίησης ρυμουλκού λόγω 
ζημίας η άλλης αιτίας ή λόγω ανάγκης κίνησης άλλων ρυμουλκών από 
τα προγραμματισμένοι, οι ιδιοκτήτες μπορούν να ζητήσουν και τα πλη¬ 
ρώματα πρέπει να δεχτούν να μετοιτεθούν από ρυμουλκό σε ρυμουλκό 
της ίδιας εταιρείας ή της Κοινοπραξίας, είτε σαν σύνολο είτε μεμονω¬ 
μένοι, προσωρινά ή μόνιμοι, χωρίς να θίγονται τα μέχρι της μεταθέσεως 
δικαιώματά των, ώστε σε κάθε περίπτωση να εξοισφαλίζεται η καλλί¬ 
τερη δυνατή εξυπηρέτηση της εργασίας. 

Οι εν λόγω μεταβολές πρέπει να νομιμοποιούνται το τοιχύτερον. 

'Αρθρον 7 ον 

Δώρα Εορτών 

Οι εργαζόμενοι στα ρυμουλκά θα παίρνουν τα καθοριζόμενα από τις 
Υπουργικές Αποφάσεις δώρα για τις εορτές των Χριστουγέννων, Νέου 
Έτους και Πάσχα. 

'Αρθρον 8ον 
Άδειες 

α) Τα πληρώματα των ρυμουλκών δικαιούνται από την 1η Ιανουα- 
ρίου 1986 και στο εξής άδεια ίση με τέσσαρες ημέρες και είκοσι πέντε 
εκατοστά (4,25) της ημέρας για κάθε μήνα υπηρεσίας, δηλ. πενήντα 
μία (51) ημέρες το χρόνο, συνυπολογιζομένων Σαββάτων, Κυριακών 
και Αργιών. 

β) Μέχρι 31.12.85 για την άδεια θα έχουν εφαρμογή οι διατάξεις 
της ληξάσης την 30.6.85 Σ.Σ.Ε. 

γ) Οι άδειες θα δίδονται κατά την κρίση των εργοδοτών και ανάλογα 
με τις ανάγκες της εργασίας. 

δ) Γενικά απαγορεύεται ή μή χορήγηση ετήσιας άδειας έναντι κατα¬ 
βολής χρηματικής αποζημιώσεως. Σε έκτακτες περιπτώσεις που για 
οποιδήποτε λόγο ο εργαζόμενος δεν έλαβε την ετήσια άδειά του, θα κα¬ 
ταβάλλεται σ’ αυτόν ο ανάλογος μισθός του χρόνου αδείας. Για αυθαίρε¬ 
τες απουσίες θα εφαρμόζονται οι διατάξεις του άρθρου 65 του ΚΙΝΔ. 

'Αρθρον 9ον 

Προσλήψεις - Ιδιότητα Πληρωμάτων - Εφαρμοστέα Νομοθεσία 

Όλα τα πληρώματα των ρυμουλκών είναι ναυτικοί και υπόκεινται 
στις διατάξεις του ΚΙΝΔ. 

Συμφωνείται δε ότι η προβλεπόμενη από τον ΚΙΝΔ αποζημίωση 
λόγω απολύσεως του ναυτικού, καταβάλλεται και στους Κυβερνήτες 
των ρυμουλκών και ότι κανείς νέος δεν θα ναυτολογείται στα ρυμουλκά 
εάν δεν είναι εφοδισμένος με ναυτικό φυλλάδιο. 

'Αρθρον ΙΟον 

Εισφοραί Υπέρ Ασφαλιστικών Ταμείων κ.λπ. Εξόφληση Αποδοχών 

α) Οι εισφορές υπέρ των Ασφαλιστικών Ταμείων των εργαζομένων 
(ΝΑΤ - ΙΚΑ κ.λπ.) θα βαρύνουν τον εργοδότη και τον εργαζόμενο κατά 
την νόμιμη αναλογία. 

β) Συμωνεϊται ότι κατόπιν επιθυμίας των εργαζομένων οι εισφορές 
υπέρ της επαγγελματικής οργάνωσης αυτών και του Κεφαλαίου αλλη- 
λασφαλίσεώς τους, θα παρακρατούνται από τις παροχές και θα αποδί¬ 
δονται ανάλογα από τους εργοδότες. 

γ) Σε περίπτωση ασθένειας ή εργατικό ατύχημα για τους ασφαλισμέ¬ 
νους από το ΝΑΤ, εφαρμόζεται ο ΚΙΝΔ κα γενικά η Ναυτική Νομοθε¬ 


σία. Για τους ασφαλισμένους στο ΙΚΑ εφαρμόζεται η Εργατική Νομοθε¬ 
σία. Ο μισθός ασθένειας ή οιτυχήματος ορίζεται στο επόμενο άρθρο. 

δ) Οι απολυόμενοι της εργασίας για κάθε διαφορά θα διέπονται από 
την εκάστοτε ισχύουσα συλλογική σύμβαση, νόμους και διατάγ¬ 
ματα. 

ε)Οι αποδοχές των πληρωμάτων και οι υπερωρίες θα εκκαθαρίζονται 
και θα εξοφλούντο» κάθε Ιδνθήμερο. 

’Αρθρον 11αν 
Μισθοί Ασθένειας 

α) Ο μισθός των πληρωμάτων σε περίπτωση ασθένειας ορίζεται σε 
ποσοστό ογδόντα πέντε τοις εκτατό (85%) του βασικού μισθού. 

β) Σε περίπτωση ατυχήματος ή χειρουργικής επέμβασης θα κατα¬ 
βάλλεται ολόκληρος ο βοκηκός μισθός. 

γ) Σε περίπτωση νοσηλείας εκτός Νοσοκομείου ή Κλινικής πλέον του 
οριζομένου στις παραπάνω παραγρ. α’ και β'. μισθού, θα καταβάλλεται 
και οιντίτιμον τροφής εκ δροιχμών 218 την ημέρα. 

'Αρθρον 12ον 
Τοιζίδια Εσωτερικού 

α) Αναγνωρίζεται υποχρέωση των πληρωμάτων των ρυμουλκών να 
συμμετέχουν σε εκτέλεση ταξιδίων στο εσωτερικό για ρυμουλκήσεις ή 
ναυαγοσωστικές εργασίες με την προβλεπόμενη σύνθεση λιμένος. Κατά 
την διάρκεια των ταξιδίων τα πληρώματα θα παίρνουν πέραν του βασι¬ 
κού μισθού, ειδικό επίδομα ταξιδιού εσωτερικού που θα υπολογίζεται 
στα 7/8 και 1/178 των βασικών μισθών για κάθε ώρα ταξιδιού από 
την ώρα αναχωρήσεως του ρυμουλκού από τον Πειραιά ή το λιμάνι της 
βάσης του και μέχρις επιστροφής εις αυτό, ως και τροφοδοσίας εκ δραχ¬ 
μών εξακοσίων (600) δρχ. την ημέρα κατ’ άτομον ή εις είδος κατά την 
κρίση του ιδιοκτήτη και ανάλογα με την εργασία. 

β) Το ειδικό επίδομα ταξιδιού υπολογίζεται επί των βασικών αποδο¬ 
χών και είναι σταθερό, μή υποκείμενο εις προσαυξήσεις λόγω Σαββάτου 
και Κυριακής, εξαιρετέων ή άλλων λόγων. 

γ) Σε περίπτωση συμφωνίας ταξιδιού εξωτερικού, αυτή θα καθορίζει 
και την αμοιβή που ασφαλώς θα είναι μεγαλύτερη από τα παραπάνω 
οριζόμενα. 

'Αρθρον 13ον 

Όροι Εργασίας και Εξτρά Αμοιβές Πληρωμάτων Βάσεων 

α) Τα πληρώματα των ρυμουλκών τα εργαζόμενα στις βάσεις (όπως 
ορίζονται στο άρθρο 5 της παρούσης), εάν η εταιρεία διαθέτει στη βάση 
που εργάζονται ένα μόνο ρυμουλκό χωρίς βάρδιες, έχουν υποχρέωση να 
διατηρούν επαφή με αυτό μετά τη λήξη της κανονικής ημερήσιας εργα¬ 
σίας και να επανέρχονται όποτε τους ζητηθεί για την εξυπηρέτηση των 
αναγκών και του σκοπού των Ρυμουλκών. 

β) Οι κατά τα ανωτέρω απασχολούμενοι δικαιούνται πέραν του βα¬ 
σικού μισθού του άρθρου 1 και κατ’ αποκοπή αμοιβή ίση με το 100% 
αυτού ως και τροφοδοσίας εκ δρχ. 100 την. ημέρα έκαστος. 

γ) Διευκρινίζεται ότι η αμοιβή αυτή δεν είναι εκτός έδρας επίδομα, 
αλλά κατ’ αποκοπή αμοιβή για υπερωριακή εργασία, εργασία κατα 
Σάββατα, Κυριακές, αργίες και νυκτερινή, ως κοα κάθε άλλη έξτρα 
αμοιβή προβλεπόμενη από την παρούσα συλλογική σύμβαση. 

Αυτονόητο είναι ότι ο τόπος καταγωγής του ναυτικού ή ο λιμήν νηο¬ 
λογίου του Ρυμουλκού δεν έχουν καμμία επίδραση για την καταβολή 
της παραπάνω κατ’ αποκοπή αμοιβής. 

δ) Σε περίπτωση που σε βάση υπάρχουν περισσότερα από ένα (1) Ρ υ ' 
μουλκά της ίδιας εταιρείας ή πλοιοκτησίας, παρέχεται η δυνατότητα 
στον εργοδότη να μην αποδεχθεί την κατά το ανωτέρω κατ’ αποκοπή 
ρύθμιση των έξτρα αμοιβών, υπό την ρητήν όμως προϋπόθεση ότι θα 
επανδρώσει το Ρυμουλκό με τις προβλεπόμενες για την έδρα των Ρυ¬ 
μουλκών βάρδιες και θα υπόκειται στους περιορισμούς της υπερωρια- 
κής απασχόλησης. Δηλαδή στην περίπτωση αυτή θα εναρμονίζεται η 
απασχόλησης των πληρωμάτων των Ρυμουλκών (σύστημα εναλοσσο- 
μένων βαρδιών) και θα εφαρμόζονται όλοι οι όροι εργασίας και αμοιβών 
που περιέχονται στην παρούσα Συλλογική Σύμβαση και ισχύουν για την 
έδρα των Ελληνικών Ρυμουλκών. 

Άρθρο 14. 

Συμφωνείται ανεπιφύλακτα ότι παρέχεται η δυνατότητα στους ίδιο 
κτήτες των Ρυμουλκών, ειδικά για την περιοχή Λιμένος Πειραιώς π® 1 
προς καλίτερη εξυπηρέτηση των εργαζομένων και της εργασίας, ν / 
απασχολούν τα πληρώματα κατά τρόπο διαφορετικό του περιγραφ 0 ! 16 " 
νου του άρθρου 3 της παρούσης Συλλογικής Σύμβασης, οι όροι του 

οποίου αναφέρονται κατωτέρω: 

α) Απασχόληση επί δώδεκα (12) συνέχεια ώρες κατά τις εργάσιμες 
ημέρες, ανάπαυση κατά τις επόμενες τριάντα εξ (36) ώρες, χωρίς η 
πέρα του προβλεπομένου και καθοριζομένου συμβατικά δια της συλλο¬ 
γικής σύμβασης ημερήσιου ωραρίου εργασία να θεωρείται υπερεργασία 
ή υπερωρία από τον εργαζόμενο, με την αντίστοιχη υποχρέωση των ερ¬ 
γοδοτών να μην απαιτούν τις υπολοιπόμενες για την συμπλήρωση της 
εβδομαδιαίας απασχόλησης ώρες εργασίας. 

β) Η πέρα του 12ώρου απασχόληση των πληρωμάτων είναι υπερω- 
ριακή εργασία και αμοίβεται με το 1/173 των βασικών μισθών της 
Σ.Σ. προσαυξημένου κατά 100% για κάθε ώρα απασχόλησης πέραν 
του 12ώρου. 

γ) Κατά τις Κυριακές και εορτές θα απασχολούνται με απόλυτη σειρά 
επί 7ωρον με έξτρα αμοιβή που θα υπολογίζεται στο ένα και εβδομήντα 
πέντε (1,75) των 1/25 των βασικών μισθών της Γ.Σ. για κάθε Κυ¬ 
ριακή ή εορτή που θα εργαστούν, χωρίς να υπάρχει απαίτηση αντίστοι¬ 
χης επί πλέον ανάπαυσης. Η πέρα του 7ώρου απασχόληση κατά τις Κυ¬ 
ριακές και εορτές είναι υπερωρία και αμοίβεται με προσαύξηση του βα¬ 
σικού ωρομισθίου (1/173) κατά 125% για τις πρώτες 4 ώρες και 
175% για τις επόμενες. Η Κυριακή ή αργία στην περίπτωση των εργα¬ 
ζομένων 12-36 υπολογίζεται από 06.00 - 06.00 της επομένης. 

δ) Ώρα έναρξης εργασίας ορίζεται η αναφερομένη στο άρθρο 3 της 
παρούσης με υποχρέωση των πληρωμάτων να προσφέρουν κατά από¬ 
λυτη σειρά και νυκτερινή εργασία από 18.00 - 06.00 υπό τις ίδιες 
προϋποθέσεις (12) εργασία (36) ανάπαυση ή 18.00 - 01.00 κατά τις 
Κυριακές και εορτές. Εάν η εργασία συνεχισθεί και μετά την λήξη νυκτε¬ 
ρινής βάρδιας καταβάλλεται υπερωρία για τις επί πλέον ώρες απασχό¬ 
λησης που υπολογίζεται κατά περίπτωση ως ανωτέρω. 

ε) Σε εξαιρετικές περιπτώσεις που τα πληρώματα θα απαιτηθεί να 
επανέλθουν να εργασθούν κατά την ημέρα που συμπεριλαμβάνεται στο 
36ωρο της ανάπαυσης και εφ’ όσον το επιθυμούν και συμφωνούν, θα 
απασχολούνται τουλάχιστον επί 7ωρον αμοιβόμενοι υπερωριακώς για 
κάθε ώρα με το 1 /173 του βασικού μισθού, με τις ανάλογες κατά περί¬ 
πτωση προσαυξήσεις (100% - 125% - 175%). 

στ) Φυσικά και στην περίπτωση που τα πληρώματα θα απασχολού¬ 


νται με το ανωτέρω σύστημα, θα εφαρμόζονται όλοι οι άλλοι όροι της 
παρούσης Σ.Σ. που θεν προβλέπεται ειδική ρύθμιση από το παρόν άρθρο 
και η αλλαγή συστήματος εργασίας θα είναι δυνατή μόνο στην αρχή 
κάθε εβδομάδας. 

Άρθρο 15, 

Χαρακτηρισμός του Ναυτικού Επαγγέλματος. 

Σύμφωνείται ο χαρακτηρισμός του Ναυτικού επαγγέλματος ως βα- 
ρέως και ανθυγιεινού και υπό την προϋπόθεση ότι το ειδικό επίδομα που 
συνεφωνήθη και αναφέρεται στο άρθρο 2 παρ. 4 της παρούσης θα συνο¬ 
δεύσει τον ως άνω χαρακτηρισμό εάν τούτο χορηγηθεί και στα πληρώ¬ 
ματα των ποντοφόρων πλοίων. 

Άρθρο 16. 

α) Η παρούσα Συλλογική Σύμβαση θα ισχύει από 1ης Ιανουάριου 
1989 και θα λήξει την 31ην Δεκεμβρίου 1989, θα ισχύει δε για ένα 
ακόμη χρόνο εάν δεν καταγγελθεί στο μεταξύ από κάποιον από τους 
συμβαλλομένους. 

β) Η καταγγελία πρέπει να γίνει 3 μήνες προ της λήξεώς της, ώστε 
να υπάρχει χρόνος συνεννοήσεων. 


Η παρούσα Συλλογική Σύμβαση συνετάγη σε τρία (3) αντίτυπα και 
υπεγράφη ως κατωτέρω, έλαβε δε καθένας των συμβαλλομένων ένα 
αντίτυπο, το δε τρίτο θα υποβληθεί στο Υ.Ε.Ν. προς κύρωση. 


Ο Πρόεδρος 
Ν. Α. ΤΣΑΒΛΙΡΗΣ 


Οι Συμβαλλόμενοι 
Διά την Ένωση Πλοιοκτητών 
Ρυμουλκών - Ναυαγ/κών 

Ο Γεν. Γραμματέας 

ΣΠ. ΚΑΤΣΑΚΟΣ 

